Otto Øgrim

Johan Otto Øgrim (1913–2006) var en norsk fysiker og forfatter. Han ble sammen med Helmut Ormestad rikskjent gjennom NRKs tv-programserie Fysikk på roterommet.

De to skrev også sammen med Kåre Lunde et meget brukt fysikkverk for videregående skole, Rom Stoff Tid, som de tre vant Cappelenprisen for i 1983.

Under andre verdenskrig var Øgrim et sentralt medlem i den norske etterretningsorganisasjonen XU, hvor han gikk under kallenavnene «Nr. 8» og «Jørgen».Aftenposten 27. desember 2006, nekrolog

Høsten 1940 ble han involvert i etterretning sammen med Sverre Midtskau, som kom fra Storbritannia i oppdrag for SIS. 

Øgrim var i mange år ansatt som universitetslektor i fysikk ved Universitetet i Oslo. Han er forfatter og medforfatter av ei rekke bøker om fysikk, blant annet i forbindelse med Roterommet-serien, skolebøker og målestandarder.

Øgrim var sønn av Tobias Immanuel Øgrim, som blant annet var leder for Frelsesarmeen i Norge. Otto Øgrim var far til forfatteren Tron Øgrim og professor Leikny Øgrim. Han var bestefar til rapperne Elling og Aslak Borgersrud i Gatas Parlament og til journalist og politiker Liv Gulbrandsen.

 Referanser 

 Eksterne lenker 


Kategori:Norske fysikere
Kategori:Medlemmer av XU
Kategori:Norske sakprosaforfattere
Kategori:Vinnere av Cappelenprisen
Kategori:Øgrim (slekt)